لوویزیانا خرید

لوویزیانا کی خرید 1803ء میں ہوئی تھی جب فرانس نے امریکا میں موجود اپنے ایک بہت بڑے علاقے سے امریکا کے حق میں دستبرداری منظور کر لی تھی اور اس کے عوض امریکا سے دیڑھ کروڑ ڈالر وصول کیے تھے۔ اس وقت لوویزیانا کے علاقے کا رقبہ 828,000 مربع میل تھا اوراس طرح امریکا کو یہ زمین صرف  3 سینٹ فی ایکڑ سے بھی سستی پڑی۔ اتنی ساری زمین اب امریکا میں شامل ہونے سے امریکا کا رقبہ  لگ بھگ دگنا ہو گیا۔ اس حاصل کردہ زمین کو بعد میں 15 امریکی اور دو کینیڈین ریاستوں میں تقسیم کیا گیا۔

بائیں|تصغیر|20 دسمبر 1803 کو لوویزیانا کی امریکا کو منتقلی کی تقریب۔
فرانس 1699ء سے لوویزیانا کے اس علاقے پر قابض تھا۔ 1762ء میں یہ علاقہ ہسپانیہ کے حوالے کر دیا گیا تھا۔ نپولین بونا پارٹ نے 1800ء میں ایک خفیہ معاہدے کے تحت دوبارہ یہاں کا کنٹرول سنبھالا تا کہ شمالی امریکا میں ایک سلطنت بنائی جا سکے۔ فرانس کی امریکا کے وسط میں موجودگی کی وجہ سے اس وقت کے مغربی اور مشرقی امریکا کے درمیان تجارت کی سخت مشکلات حائل تھیں۔ امریکی صدر تھامس جیفرسن نے فیصلہ کیا کہ فرانسیسیوں سے لوویزیانا کا ایک چھوٹا سا حصہ نیو اورلینس خرید لیا جائے تاکہ بندر گاہ اور دریائے مسیسیپی تک رسائی مل سکے۔
اس وقت فرانس پر برطانیہ سے جنگ کا خطرہ منڈلا رہا تھا۔ ہیٹی میں ہونے والی بغاوت کو کچلنے میں ناکامی کی وجہ سے فرانس کی کیریبیئن کی شوگر کالونیوں سے ہونے والی آمدنی ختم ہوتی جا رہی تھی۔ امریکی نیو اورلینس اور بندرگاہ کے عوض ایک کروڑ ڈالر ادا کرنے پر تیار تھے مگرفرانس نے پیشکش کری کہ پورا لوویزیانا دیڑھ کروڑ ڈالر (یعنی 8 کروڑ فرانک) میں خرید لو۔ چونکہ اس بات کا خطرہ تھا کہ فرانس اپنی پیشکش واپس لے سکتا ہے اس لیے امریکی نمائندے روبرٹ لیونگ اسٹون نے صدر جیفرسن سے منظوری لینے کا انتظار نہیں کیا اور 30 اپریل 1803ء کو فرانسیسیوں سے خرید کا معاہدہ کر لیا۔ یہ خبر دو مہینے بعد واشنگٹن ڈی سی پہنچی۔
فرانس سے لوویزیانا کی خرید کے بعد امریکا نے اسپین سے فلوریڈا، روس سے الاسکا اور ڈنمارک سے ورجن آئی لینڈ خریدے۔The Root Of The Crisis: Every $1 Of Debt Generates Just 44c Of Economic Output

 1804 کا زمین کا قانون 
لوویزیانا کی خرید کے ایک سال بعد 1804ء میں امریکی حکومت نے عوام کو کاشتکاری کے لیے زمین فروخت کرنا شروع کی۔ زمین کی قیمت دو ڈالر فی ایکڑ مقرر کی گئی۔ خریدار کو کم از کم 160 ایکڑ زمین لینا ضروری تھا۔[
The Monetary Elite Vs. Gold's Honest Discipline By Vincent R. LoCascio]

1810ء تک زمین کی قیمت دو ڈالر فی ایکڑ رہی۔ لیکن اسٹاک مارکیٹ میں سٹے بازوں نے 1818ء تک اسے 80 ڈالر فی ایکڑ تک پہنچا دیا۔ دو سال بعد 1820ء میں جب یہ بُلبُلہ پھٹا تو زمین کی قیمت گر کر دو ڈالر فی ایکڑ سے بھی کم ہو گئی۔ یہ سب اُس کاغذی کرنسی کی بدولت ممکن ہوا جو اس زمانے کے بینک چھاپ کر قرض دے رہے تھے۔
اسٹاک مارکیٹ میں ایسے کریش (crash) بڑے تواتر سے آتے رہے۔ 1819 کے بعد 1837, 1857, 1873, 1907, 1921, اور 1929میں بڑے کریش واقع ہوئے۔

 مالیات 
لوویزیانا کی خرید و فروخت تاریخ میں سب سے بڑی زمین کی خرید و فروخت ہے۔ اُس زمانے میں عوام اگرچہ ہارڈ کرنسی (سونا چاندی) استعمال کرتے تھے مگر لوویزیانا کی خرید و فروخت ہارڈ کرنسی میں نہیں ہوئی تھی۔
لوویزیانا کی خرید و فروخت کے لیے امریکی حکومت نے حکومتی قرضے (bonds) جاری کیے۔ اس زمانے میں مالیاتی لحاظ سے ایمسٹرڈیم لندن سے بھی زیادہ محکم پوزیشن میں تھا۔ایمسٹرڈیم کے ہوپ بینک اور لندن کے بیرنگز بینک نے ان بونڈز کو امریکی حکومت سے خریدنے اوریورپی عوام کو بیچنے پر آمادگی ظاہر کر دی۔ ان بونڈز پر 13.3 فیصد ڈسکاونٹ بھی تھا اور 6 فیصد سود بھی جس کی ادائیگی شش ماہی تھی۔The Baring Archive
فرانس پہلے ہی سے امریکی حکومت کا مقروض تھا۔ 37 لاکھ 50 ہزار ڈالر کا یہ قرضہ بھی امریکا کی طرف سے ادا شدہ رقم مان لیا گیا۔

 مزید دیکھیے 
 لوویزیانا
 فرانس کا تاوان جنگ 1871
 شرح سود
 جوہن لا (معاشیات دان)

 حوالہ جات 

زمرہ:1803ء کے معاہدے
زمرہ:1803ء میں قائم ہونے والے ممالک اور علاقے
زمرہ:جنوبی ریاستہائے متحدہ
زمرہ:جنوبی ریاستہائے متحدہ کی ریاستیں
زمرہ:ریاستہائے متحدہ کی ریاستیں
زمرہ:سابقہ فرانسیسی مستعمرات
زمرہ:فرانس میں 1803ء
زمرہ:لوویزیانا
زمرہ:وسط مغربی ریاستہائے متحدہ
زمرہ:کامنز زمرہ جس کا ربط ویکی ڈیٹا پر ہے
زمرہ:1804ء میں تحلیل ہونے والی ریاستیں اور عملداریاں
زمرہ:ویکی ڈیٹا سے مختلف مختصر وضاحت
زمرہ:ریاستہائے متحدہ میں 1803ء
زمرہ:لوزیانا علاقہ
زمرہ:تھامس جیفرسن کی صدارت
زمرہ:تھامس جیفرسن
زمرہ:فرانس کے معاہدے
زمرہ:فرانس ریاستہائے متحدہ تعلقات
زمرہ:ریاستہائے متحدہ کے معاہدے
زمرہ:تاریخ آرکنساس
زمرہ:تاریخ کولوراڈو
زمرہ:تاریخ شمالی ڈکوٹا
زمرہ:تاریخ جنوبی ڈکوٹا
زمرہ:تاریخ آئیووا
زمرہ:تاریخ کنساس
زمرہ:تاریخ مینیسوٹا
زمرہ:تاریخ مسوری
زمرہ:تاریخ مونٹانا
زمرہ:تاریخ نیبراسکا
زمرہ:تاریخ نیو میکسیکو
زمرہ:تاریخ اوکلاہوما
زمرہ:تاریخ ٹیکساس
زمرہ:تاریخ وائیومنگ
زمرہ:جیمز مونرو
زمرہ:فرانسیسی سلطنت اول
زمرہ:1803ء
زمرہ:تاریخ ریاستہائے متحدہ (1789–1849)